Pokkeriparadiisist on päike kadunud.  Ei viitsi mängida, ei viitsi areneda, ei viitsi üldse mitte midagi pokkeriga seonduvat  teha. Sellele vaatamata vean end igal õhtul lolli järjekindlusega lauda, sest peaks ju raha teenima. Tegelikult ei teeni ma juba ammu suurt midagi - pigem plekib imps mu pokkeirkaotused lihtsalt kinni.  Pokkerireis Pariisi ei tundu hetkel kuigi ahvatlev, sest mänguisu lihtsalt pole ning liiga palju asju on kodus tegemata, jõuludeks tahaks ka natuke valmistuda ning lihtsalt lastega aega veeta.  Veelgi hullem on aga see, et Austraalia reis pakub praegu samuti vaid muremõtteid - lastel pole isegi  viisat veel ja hotelli hakkame parimal juhul homme otsima. Pacificusse pole kahe nädalaga lubatud 2000$ reisiraha ka veel laekunud.  Aga rahaline seis on siis selline, et eelmise kuu tulemus oli -331$, üleeilseks olin suutnud end detsembri arvestuses +340$ peale viia, all time high jälle käes hetkeks, kuid viimase kolme päevaga lal-lal-laa mäest alla ja see kuu -91$... Variatsioon?! Vaevalt küll, kui ehk siis see, et mäng nädalakese plussis püsis.  Ilmselt selgitasin ära, miks mu blogisse suurt  midagi ei ilmu viimasel ajal.  Selliste mõtete ning suhtumisega ei ole nagu asjagi suurturniiridele, millele minemas olen. Uhh! Midagi tuleb kärmelt ette võtta, aga kahtlane, kas seda suudan, sest praktiliselt kõik pokkeriväline kisub mind viimastel nädalatel oluliselt rohkem.